b'\n_START_ARTICLE_\nAnya Jenkins\n_START_SECTION_\nHistorie\n_START_PARAGRAPH_\nAnya var f\xc3\xb8dt med navnet Aud i det 9. \xc3\xa5rhundre i Sjornjost, en liten skandenavisk by. Hun vokste opp mens hun avlet kaniner, og ble en "outsider" i samfunnet hun levde i, fordi mange syntes hun var rar og hadde uvanlige ideer. Hun ble forelsket i en viking med navn Olaf. Han likte \xc3\xa5 jakte troll og \xc3\xa5 drikke. I 880 blir Aud rasende n\xc3\xa5r hun finner ut at Olaf har v\xc3\xa6rt utro mot henne med en servit\xc3\xb8r som het Rannveig. Hun tar derfor hevn p\xc3\xa5 han med \xc3\xa5 bruke magi for \xc3\xa5 gj\xc3\xb8re ham til et troll. Dette var ikke f\xc3\xb8rste gang Aud brukte magi som hevn, men denne gangen tiltrekker hun oppmerksomheten til demonen D\'Hoffryn, som tilbyr \xc3\xa5 gj\xc3\xb8re henne til en hevndemon som skal hjelpe kvinner som har blitt behandlet urett av menn. D\'Hoffryn gir Aud et nytt navn, Anyanka, Helgen til H\xc3\xa5nede Kvinner\xc2\xa0(org: Anyanka, Patron Saint Of The Women Scorned) og et smykke som gir henne kraft til \xc3\xa5 oppfylle \xc3\xb8nsker._NEWLINE_Anyanka ankommer Sunnydale High i 1998 (i episoden "The Wish") som en student med navn Anya Emerson. Hun kommer til Sunnydale som en respons til Cordelia Chase sin n\xc3\xb8d, som er sint etter at kj\xc3\xa6resten hennes, Xander Harris, har kysset vennen deres Willow Rosenberg. Etter de har snakket en stund sier Cordelia: "Jeg kunne \xc3\xb8nske Buffy Summers aldri hadde kommet til Sunnydale". Anya viser sitt sanne demon ansikt og sier "Gjort." og med det endres hele verden. N\xc3\xa5 er de i et alternativ univers hvor Buffy aldri kom til Sunnydale, og vampyr innbyggerne har blitt stor, og har makten i byen. Rupert Giles m\xc3\xb8ter Cordelia f\xc3\xb8r hun d\xc3\xb8r, og finner ut hva som har skjedd. Han tilkaller Anyanka og \xc3\xb8delegger smykket hennes. Resultatet er at Anya blir til menneske og verden blir normal igjen.\n_START_SECTION_\nLivet som menneske\n_START_PARAGRAPH_\nAnya f\xc3\xa5r f\xc3\xb8lelser for Xander, og sp\xc3\xb8r om han vil dra p\xc3\xa5 skoleballet med henne. De drar sammen, men det blir deres siste date f\xc3\xb8r Anya r\xc3\xb8mmer fra Sunnydale i frykt for den kommende apokalypsen. Hun pr\xc3\xb8ver \xc3\xa5 f\xc3\xa5 Xander til \xc3\xa5 bli med henne, men han nekter \xc3\xa5 forlate vennene sine._NEWLINE_Tidlig i den fjerde sesong kommer hun tilbake til Sunnydale. I episoden "The Harsh Light og Day" forf\xc3\xb8rer hun Xander, og de blir kj\xc3\xa6rester. Hennes mangel p\xc3\xa5 erfaring med mennesker gj\xc3\xb8r at hun er veldig direkte, og ikke er redd for \xc3\xa5 si akkurat det som faller henne inn._NEWLINE_I den femte sesongen blir hun en av hovedrollene. N\xc3\xa5r hun og vennene spiller brettspillet The Game of Life oppdager hun sin kj\xc3\xa6rlighet for penger og kapitalisme. Hun blir ansatt som ekspedit\xc3\xb8r i butikken til Giles._NEWLINE_Under en apokalypse i sesong fem frir Xander til Anya, og de er forlovet i mesteparten av sesong seks. Men Xander begynner \xc3\xa5 tvile, og episoden "Hell\'s Bells" ender med at han forlater henne ved alteret. I dyp sorg er hun s\xc3\xa5rbar, og D\'Hoffryn gj\xc3\xb8r henne til en hevndemon igjen.\n_START_SECTION_\nHevndemon\n_START_PARAGRAPH_\nI episoden "Entropy" (sesong seks) kommer Anya tilbake til Sunnydale. Publikumet f\xc3\xa5r raskt vite at hun har blitt hevndemon igjen, men de andre karakterene er ikke klar over dette f\xc3\xb8r i episoden i "Villains". Anya \xc3\xb8nsker \xc3\xa5 hevne seg p\xc3\xa5 Xander, men kan ikke oppfylle et \xc3\xb8nske for seg selv, og leter derfor etter noen som vil \xc3\xb8nske hevn p\xc3\xa5 Xander for henne. I letingen etter denne personen ender hun opp med \xc3\xa5 drikke seg full med Spike, og de har sex. Dette skaper mange konflikter i gruppen, i og med at hun s\xc3\xa5rer Buffy, som har en hemmelig aff\xc3\xa6re med Spike, og Xander. Spike \xc3\xb8nsker nesten hevn for Xander, men Anya stopper han._NEWLINE_I sesong syv oppfyller Anya et \xc3\xb8nske om hevn p\xc3\xa5 en gruppe college gutter, og hun setter en Grimslaw demon etter dem, som dreper dem alle. Dette resulterer i at Buffy bestemmer at Anya m\xc3\xa5 d\xc3\xb8, siden hun har blitt en stor trussel mot mennesker. Xander pr\xc3\xb8ver \xc3\xa5 stoppe henne, men det funker ikke. Buffy og Anya sloss helt til de blir avbrutt av Willow, som tilkaller D\'Hoffryn. Han sp\xc3\xb8r Anya hva hun vil, og hun ber ham reversere hevnen hun gjorde p\xc3\xa5 guttene. D\'Hoffryn forteller henne at han bare gj\xc3\xb8r dette i bytte mot livet til en hevndemon, og Anya er godtar vilk\xc3\xa5rene, troende at det er hun som kommer til \xc3\xa5 d\xc3\xb8d. Men istede for \xc3\xa5 drepe henne tilkaller han Halfrek, demon vennen til Anya, og dreper henne. Etter dette tar han kreftene til Anya, som gj\xc3\xb8r henne til menneske igjen.\n_START_SECTION_\nMenneske igjen\n_START_PARAGRAPH_\nAnya kommer til konklusjonen at hun har v\xc3\xa6rt for avhengig av andre, og bestemmer seg for \xc3\xa5 finne en uavhengig mening med livet. Hun blir med i vennegjengen til Buffy igjen, og hjelper dem forberedere seg til den store kampen i slutten av serien. Hun blir etterhvert venn med Xander, men selv om de fremdeles elsker hverandre gjenopptar de aldri forholdet deres._NEWLINE_I siste episode av serien sloss Anya side om side med de andre karakterene. Hun blir brutalt drept bakfra, torsoen kuttet i to med et sverd.Etter at Sunnydale har falt sammen og slaget er over forteller Andrew Xander at hun d\xc3\xb8de mens hun reddet livet hans.'